ประจำเดือนมา 10 พย. แล้วมีอะไรกับแฟน 28 พย หลังมีให้กินยาคุมฉุกเฉินทันที พอวันที่ 12 ธค ประจำเดือนมา 3 วัน 2 วันแรกเยอะ หลังจากประจำเดือนมา 7 วันตรวจการตั้งครรภ์ไม่พบขึ้นขีดเดียว ตรวจอีกครั้งหลังประจำเดือนมาแล้ว 14 วันก็ขึ้นขีดเดียว แล้วไปตรวจอีกครบ 1 เดือนจากที่ประจำเดือนมาก็ขึ้นขีดเดียว อย่างนี้มีโอกาศท้องไหมครับ หลังจากมีเพศสัมพันธ์วันที่ 28 พย. ก็ไม่ได้มีอีกเลย
สวัสดีค่ะ หากหลังจากมีเพศสัมพันธ์ในวันที่ 28 พ.ย. ได้ทานยาคุมฉุกเฉินไป โดยหากได้ทานหลังมีเพศสัมพันธ์ไปไม่เกิน 12 ชั่วโมงยาคุมฉุกเฉินจะช่วยป้องกันการตั้งครรภ์ได้ประมาณ 95%การมีเลือดออกมาในวันที่ 12 ธ.ค. ซึ่งเป็นช่วงวันใกล้เคียงกับรอบเดือนที่แล้วที่มาในวันที่ 10 พ.ย. เลือดดังกล่าวก็น่าจะเป็นประจำเดือน ซึ่งก็แสดงว่าไม่ได้เกิดการตั้งครรภ์ขึ้นจากการมีเพศสัมพันธ์ในวันที่ 28 พ.ย. ค่ะหากหลังจากที่ประจำเดือนมาในวันที่ 12 ธ.ค. ไม่ได้มีเพศสัมพันธ์อีกเลย ก็ไม่น่ามีการตั้งครรภ์เกิดขึ้นได้ค่ะ อีกทั้งหากได้ตรวจหาการตั้งครรภ์ที่ 1 เดือนหลังจากมีประจำเดือนครั้งสุดท้ายคือ 12 ธ.ค. แล้วตรวจไม่พบ ก็แสดงว่าไม่มีการตั้งครรภ์เกิดขึ้นค่ะดังนั้นหากในเดือน ม.ค. นี้ประจำเดือนยังไม่มาอาจเกิดได้จากสาเหตุอื่นๆ เช่น ความเครียด การทำงานหนัก ออกกำลังกายหักโหม พักผ่อนน้อย อดนอน อดอาหาร น้ำหนักลด เป็นต้น แนะนำให้รอดูประจำเดือนต่อไปอีกซักระยะค่ะ หากขาดนานเกิน 3 รอบเดือน ควรไปพบแพทย์เพื่อหาสาเหตุค่ะ